นครหลวงลุยขาย2กองทุนกิมจิ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — บลจ.นครหลวงไทย เดินหน้าขายกองทุน ลงทุนพันธบัตรเกาหลีใต้อีก 2 กองทุน ลงทุนสั้น 4 เดือน จ่าย 1.25% ต่อปี ลงทุนยาว 12 เดือน จ่าย 1.85% 
นายไตรพิชิต วัฒนวิจิตร ผู้ช่วยกรรมการผู้จัดการ สายงานจัดการลงทุน บริษัทหลักทรัพย์จัดการกองทุน (บลจ.) นครหลวงไทย เปิดเผยว่า บริษัทเปิดเสนอขายกองทุนที่เน้นลงทุนในตราสารหนี้ประเทศเกาหลีใต้ต่อเนื่องอีก 2 กองทุน ได้แก่ กองทุนเปิดนครหลวงไทย ตราสารหนี้ต่างประเทศ 12 เดือน 1/10 (NKT FFI12M1/10) อายุโครงการประมาณ 12 เดือน มูลค่าโครงการ 500 ล้านบาท ด้วยอัตราผลตอบแทนประมาณ 1.85% ต่อปี หลังหักค่าใช้จ่าย 0.40% ต่อปี
กองทุนเปิดนครหลวงไทย ตราสารหนี้ต่างประเทศ 4 เดือน 1/10 (NKT FFI4M1/10) อายุโครงการประมาณ 4 เดือน มูลค่าโครงการ 500 ล้านบาท ด้วยอัตราผลตอบแทนประมาณ 1.25% ต่อปี หลังหักค่าใช้จ่าย 0.40% ต่อปี ทั้งสองกองทุนได้ทำธุรกรรมป้องกันความเสี่ยงจากอัตราแลกเปลี่ยนเต็มจำนวน 
สำหรับนโยบายการลงทุน เน้นลงทุนใน Korea Monetary Stabilization Bond (MSB) และ Korea Treasury Bond (KTB) ซึ่งเป็นตราสารหนี้พันธบัตรรัฐบาลและหรือสถาบันการเงินประเทศเกาหลีใต้ที่ได้รับการจัดอันดับความน่าเชื่อถือของผู้ออกตราสารระยะสั้น F1 จากสถาบัน Fitch Rating